Source: http://www.europarl.europa.eu/sides/getDoc.do?type=REPORT&reference=A7-2010-0067&language=MT
Timestamp: 2018-11-13 22:09:40+00:00
Document Index: 137307

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008 - A7-0067/2010
Ċiklu relatat mad-dokument : A7-0067/2010
dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008
– wara li kkunsidra l-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008,
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008, flimkien mat-tweġibiet taċ-Ċentru(1),
– wara li kkunsidra r-rakkomandazzjoni tal-Kunsill tas-16 ta’ Frar 2010 (5527/2010 – C7-0061/2010),
– wara li kkunsidra r-Regolament tal-Kunsill (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar it-twaqqif ta' Ċentru Ewropew għall-Monitoraġġ tad-Droga u d-Dipendenza fuq id-Droga (tfassil mill-ġdid)(3), u b'mod partikolari l-Artikolu 15 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(4), u b'mod partikulari l-Artikolu 94 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0067/2010),
1. Jagħti l-kwittanza lid-Direttur taċ-Ċentru Ewropew ta' Monitoraġġ għad-Drogi u d-Dipendenza mid-Drogi b’rabta mal-implimentazzjoni tal-baġit taċ-Ċentru għas-sena finanzjarja 2008;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008, flimkien mat-tweġibiet taċ-Ċentru(5),
– wara li kkunsidra r-Regolament tal-Kunsill (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar it-twaqqif ta' Ċentru Ewropew għall-Monitoraġġ tad-Droga u d-Dipendenza fuq id-Droga (tfassil mill-ġdid)(7), u b'mod partikolari l-Artikolu 15 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(8), u b'mod partikulari l-Artikolu 94 tiegħu,
1. Japprova l-għeluq tal-kontijiet taċ-Ċentru Ewropew ta' Monitoraġġ għad-Drogi u d-Dipendenza mid-Drogi għas-sena finanzjarja 2008;
2. Jagħti istruzzjonijiet lill-President tiegħu biex jgħaddi din id-deċiżjoni lid-direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008
– wara li kkunsidra r-rapport tal-Qorti tal-Awdituri dwar il-kontijiet annwali finali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2008, flimkien mat-tweġibiet taċ-Ċentru(9),
– wara li kkunsidra r-Regolament tal-Kunsill (KE) Nru 1920/2006 tal-Parlament Ewropew u tal-Kunsill tat-12 ta' Diċembru 2006 dwar it-twaqqif ta' Ċentru Ewropew għall-Monitoraġġ tad-Droga u d-Dipendenza fuq id-Droga (tfassil mill-ġdid)(11), u b'mod partikolari l-Artikolu 15 tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta’ qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(12), u b'mod partikulari l-Artikolu 94 tiegħu,
A. billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li l-operazzjonijiet li jaqgħu taħthom huma legali u regolari,
B. billi fit-23 ta’ April 2009, il-Parlament ta l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga fir-rigward tal-implimentazzjoni tal-baġit taċ-Ċentru għas-sena finanzjarja 2007(13), u li fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra,
- sab li ċ-Ċentru kien introduċa proċeduri u strumenti ta' kontroll regolari u ta' kontroll ex-post u kien ħejja pjan ta' ġestjoni aktar dettaljat tar-riżorsi umani, li bihom ħoloq b'mod partikolari punt ta' aċċess iddedikat għar-riżorsi umani fuq is-sit tal-internet tiegħu,
- jifraħ liċ-Ċentru dwar il-kooperazzjoni sħiħa tiegħu mal-Aġenzija Ewropea għas-Sigurtà Marittima, li wkoll għandha s-sede tagħha f'Lisbona, u talli qasam il-bini tiegħu u uża b'mod konġunt l-infrastrutturi u s-servizzi magħha, u ħa nota li ċ-ċaqliq fl-uffiċċji tagħha kien previst għall-ewwel trimestru tal-2009;
1. Jinnota bi pjaċir li l-Qorti tal-Awdituri rnexxielha tikseb assigurazzjonijiet raġonevoli li l-kontijiet annwali taċ-Ċentru għas-sena finanzjarja li ntemmet fil-31 ta' Diċembru 2008 kienu affidabbli fl-aspetti konkreti kollha u li t-transazzjonijiet sottostanti, meta meqjusa globalment, kienu legali u regolari;
2. jisħaq fuq l-importanza li ċ-Ċentru jfassal l-objettivi SMART u l-indikaturi RACER fil-programmazzjoni tiegħu sabiex jevalwa l-eżekuzzjonijiet tiegħu; jinnota b'sodisfazzjon li ċ-Ċentru ddikjara li qies dawn il-kunsiderazzjonijiet fil-programm ta' ħidma tiegħu għall-2009;
3. Barra minn hekk jistieden liċ-Ċentru biex iqis l-introduzzjoni ta' organigramma ta' Gantt fil-programmazzjoni ta' kull attività operattiva tiegħu, b'tali mod li tindika b'mod mgħaġġel iż-żmien li jkun ħa kull membru tal-istaff fuq proġett u jħeġġeġ approċċ favur il-kisba tar- riżultati;
4. Jinnota li fis-snin li ġejjin il-kwittanza għall-implimentazzjoni tal-baġit taċ-Ċentru għandha tiġi bbażata aktar fuq il-prestazzjoni taċ-Ċentru matul is-sena;
5. Jirrikonoxxi li mill-2006, l-Aġenzija implimentat 15-il rakkomandazzjoni minn 41 rakkomandati mis-Servizz tal-Verifika Interna (IAS); jinnota li mis-26 li għadhom għaddejjin, 14 huma meqjusa "vera importanti" u prinċipalment jikkonċernaw il-livell ta' preparazzjoni taċ-ċaqliq (fir-rigward tal-kontroll tal-kwalità tal-post il-ġdid, tal-prekawzjonijiet kontra d-dannu mill-għargħar, tal-pjan ta' kontinwità tax-xogħol u tal-investiment fl-apparat) u l-implimentazzjoni tal-istandards tal-kontroll intern (fir-rigward tal-promozzjoni tal-istaff, tal-valutazzjoni tal-istaff, tal-immaniġġjar tar-riskji u tar-reġistrazzjoni tal-eċċezzjonijiet);
6. Jinnota li fis-sena 2008 ċ-Ċentru rrappurta dħul mill-interessi ta' EUR 107,591.31; jikkonkludi li mir-rendikonti finanzjarji u mil-livell tal-pagamenti tal-interessi ċ-Ċentru għandu livell tar-riżervi ta’ flus kontanti permanentement għoli; jinnota li sal-31 ta' Diċembru 2008 l-ammont tar-riżervi ta' flus kontanti taċ-Ċentru kien ta' EUR 1,635,537.86 u li fil-bidu tas-sena 2009 approprjazzjonijiet li jammontaw għal EUR 354,051.31 EUR, minħabba żball fil-kontabilità min-naħa tal-bank, iddaħħlu bħala ammont irċevut fil-kontijiet taċ-Ċentru; jitlob lill-Kummissjoni biex teżamina x'possibilitajiet hemm li jgħinu biex jiġi żgurat li r-riżervi ta’ flus kontanti jkunu ġestiti b'mod sħiħ fuq bażi orjentata lejn il-ħtiġijiet, skont l-Artikolu 15(5) tar-Regolament (KE, Euratom) Nru 2343/2002, u x'tibdil irid isir fl-istrateġija sabiex ir-riżervi ta' flus kontanti taċ-Ċentru jinżammu permanentament baxxi kemm jista' jkun;
7. Jirreferi, għal osservazzjonijiet oħra ta' natura orizzontali, li jakkumpanjaw id-deċiżjoni ta' kwittanza, għar-riżoluzzjoni tiegħu ta' xx ta' April 2010(14) dwar il-prestazzjoni, il-ġestjoni finanzjarja u l-kontroll tal-aġenziji.
1. Jinnota bi pjaċir li l-Qorti tal-Awdituri rnexxielha tikseb assigurazzjonijiet raġonevoli li l-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja li ntemmet fil-31 ta' Diċembru 2008, kienu affidabbli fl-aspetti konkreti kollha u li t-tranżazzjonijiet sottostanti, meta meqjusa globalment, kienu legali u regolari;
2. Jieħu nota tal-kummenti tal-Qorti dwar il-fatt li sabiex tinkiseb ġestjoni bbażata totalment fuq l-attività, li tippermetti titjib kontinwu tal-allokazzjoni tar-riżorsi u l-analiżi tal-prestazzjoni, iċ-Ċentru għandu jistabbilixxi objettivi li jistgħu jitkejlu b'indikaturi rilevanti, jalloka r-riżorsi tiegħu fuq il-bażi tal-ħtiġijiet stimati għall-proġetti u jippromwovi l-kisba tar-riżultati; jinnota wkoll il-kummenti taċ-Ċentru f’dan ir-rigward;
3. Jinnota li fis-snin li ġejjin il-kwittanza għall-implimentazzjoni tal-baġit taċ-Ċentru għandha tiġi bbażata aktar fuq il-prestazzjoni taċ-Ċentru matul is-sena.
ĠU C 304, 15.12.2009, p. 148.
ĠU L 376, 27.12.2006, p. 1.
ĠU L 255, 26.9.2009, p. 137.